32003R1670
L 244/74
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1670/2003 НА КОМИСИЯТА
от 1 септември 2003 година
за приложение на Регламент (ЕО, Евратом) № 58/97 на Съвета относно определенията на характеристиките на структурната бизнес статистика и за изменение на Регламент (ЕО) № 2700/98 относно дефинициите на характеристиките на структурната бизнес статистика
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО, Евратом) № 58/97 на Съвета от 20 декември 1996 г. относно структурната бизнес статистика (1), последно изменен с Регламент (ЕО) № 1669/2003 на Комисията (2), и по-специално член 12, точка iii) от него,
като има предвид, че:
(1)
Регламентът (ЕО, Евратом) № 58/97 установи обща рамка за изготвянето на статистически данни за Общността за структурата, дейността, конкурентноспособността и постиженията на предприятията в Общността.
(2)
Регламент (ЕО) № 2700/98 от 17 декември 1998 г. относно дефинициите на характеристиките на структурната бизнес статистика (3), както е изменен с Регламент (ЕО) № 1614/2002 (4), включи определенията на характеристиките на структурната бизнес статистика, посочени в общия модул и подробните модули за промишлеността, търговията и строителството от Регламент (ЕО, Евратом) № 58/97 относно структурната бизнес статистика. Регламент (ЕО) № 2056/2002 на Съвета (5) въведе нова серия характеристики за кредитните институции и пенсионните фондове, както и нови характеристики за разходите за опазване на околната среда, за които се изискват общи определения. Освен това е необходимо също така да бъдат изменени съществуващите определения за характеристиките на брой предприятия, оборот, добавена стойност по факторни разходи и общи покупки на стоки и услуги, като се има предвид, че определенията, установени в Регламент (ЕО) № 2700/98 не могат да бъдат използвани за изчисление на стойността на тези характеристики за застрахователните услуги, за кредитните институции, за пенсионните фондове и за дейностите на централните банки.
(3)
Необходимо е създаване на серия определения за структурните бизнес характеристики за застрахователните услуги, за кредитните институции и за пенсионните фондове, за да се гарантира данните, предоставени на Комисията, да бъдат сравними, хармонизирани и с добро качество.
(4)
Мерките, предвидени в настоящия регламент, са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Определенията на характеристиките 12 12 0 и 12 15 0, посочени в Регламент (ЕО) № 2700/98 и необходими за дейностите, покрити в приложения 5, 6 и 7 към Регламент (ЕО, Евратом) № 58/97, както и за дейностите в клас 65.11 на NACE REV. 1 Rеv. 1, се изменят и допълват, както е установено в приложение I, раздели 3 и 4 на настоящия регламент.
Определението на характеристика 11 11 0 за дейностите, обхванати от приложение 7, определението на характеристика 12 11 0 за дейностите, обхванати от приложения 5 и 7, и определението на характеристика 13 11 0 за дейностите, покрити от приложения 5 и 6 се изменят така, както е установено в приложение I, раздели 1, 2 и 5 на настоящия регламент.
Член 2
Измененото определение на характеристика 21 11 0 от Регламент (ЕО) № 2700/98, както и определенията на характеристики 21 12 0 и 21 14 0 са определени в приложение II към настоящия регламент.
Член 3
Определенията на характеристиките, посочени в раздел 4 на приложение 6 към Регламент (ЕО, Евратом) № 58/97 са определени в приложение III към настоящия регламент.
Член 4
Определенията на характеристиките, посочени в раздел 4 на приложение 7 към Регламент (ЕО, Евратом) № 58/97 са определени в приложение IV към настоящия регламент.
Член 5
Държавите-членки прилагат измененията на определенията на характеристики 12 12 0, 12 15 0 и 13 11 0, посочени в раздел 4 на приложение 1, отнасящи се до дейностите на група 65.1 на NACE REV. 1 Rеv. 1 и на кредитните институции, класифицирани под клас 65.22 на NACE REV. 1 Rеv. 1 за референтната 2001 г. и последващите години.
За дейностите от клас 66.02 на NACE REV.1 Rеv. 1 държавите-членки прилагат определенията на характеристики 11 11 0, 12 11 0, 12 12 0 и 12 15 0 за референтната 2002 г. и последващите години.
Държавите-членки прилагат измененото определение на характеристика 21 11 0, както и определенията на характеристики 21 12 0 и 21 14 0, посочени в раздел 4 на приложение 2 за референтната 2001 г.
Държавите-членки прилагат определенията на характеристиките, посочени в раздел 4 на приложение 6 към Регламент (ЕО, Евратом) № 58/97 за референтната 2001 г. и последващите години.
Те прилагат определенията на характеристиките, посочени в раздел 4 на приложение 7 към Регламент (ЕО, Евратом) № 58/97 за референтната 2002 г. и последващите години.
Член 6
Настоящият регламент влиза в сила на 20-ия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 септември 2003 година.